MAJOR ดีดบวก 3% เก็งผลงาน Q4/65 ฟื้นแกร่ง รับรายได้โฆษณาพุ่ง-หนังฟอร์มยักษ์เข้าฉาย
MAJOR ดีดบวก 3% เก็งผลงานไตรมาส 4/65 ฟื้นแกร่ง รับรายได้โฆษณาพุ่ง-หนังฟอร์มยักษ์เข้าฉาย ตามการเปิดประเทศ แนะซื้อเป้า 22.40 บาท
MAJOR ดีดบวก 3% เก็งผลงาน Q4/65 ฟื้นแกร่ง รับรายได้โฆษณาพุ่ง-หนังฟอร์มยักษ์เข้าฉาย ตามการเปิดประเทศ แนะซื้อเป้า 22.40 บาท
18 ม.ค. 2566

ผู้สื่อข่าวรายงานว่า วันนี้ (16 ม.ค.66) ราคาหุ้นบริษัท เมเจอร์ ซีนีเพล็กซ์ กรุ้ป จำกัด (มหาชน) หรือ MAJOR ณ เวลา 12:16 น. อยู่ที่ระดับ 18.50 บาท บวก 0.60 บาท หรือ 3.35% สูงสุดที่ระดับ 18.70 บาท ต่ำสุดที่ระดับ 18.00 บาท ด้วยมูลค่าการซื้อขาย 154.63 ล้านบาท

บริษัทหลักทรัพย์ คิงส์ฟอร์ด จำกัด (มหาชน) ระบุในบทวิเคราะห์ว่า MAJOR แนะนำซื้อราคาเป้าหมาย 22.40 บาท ประเมินภาพรวมของการดำเนินงานปกติในปี 65  และปี 66 ฟื้นตัวได้ดี โดยตลาดคาด EPS ปี 65 และ 66 จะพลิกกลับมามีกำไรที่ 0.46 แล ะ 1.00 บ./หุ้น ตามลำดับ หลังจากที่หากไม่นับรวมกำไรพิเศษในปี 64 ผลประกอบการจะออกมาขาดทุนที่ EPS ราว -0.70 บ./หุ้น หลักๆการฟื้นตัวเป็นไปตามการเปิดประเทศ
ทั้งนี้ในไตรมาส 4/65 นี้คาดว่าการดำเนินงานปกติ จะเห็นการฟื้นตัวต่อเนื่อง ทั้งเทียบช่วงเดียวกันของปีก่อน และเทียบไตรมาสก่อนหน้า ทั้งจากรายได้ค่าโฆษณา และแรงหนุนจากการขายอาหารเครื่องดื่มโดยเฉพาะในส่วนของตัวป็อปคอร์นซึ่งคาดว่าจะลู่ขึ้นไปตามตามการเปิดเมือง รวมไปถึงในช่วงไตรมาส 4/65 มีภาพยนต์ฟอร์มใหญ่หลายเรื่องเข้าฉายเช่น Black Panther: Wakanda Forever, Avatar: The Way of Water เป็นต้น